Må mit barn se fjernsyn eller bruge tablet inden sengetid?
Det kan være en god idé at begrænse skærmbrug op til sengetid. Kunstigt lys fra en skærm kan nemlig have en opkvikkende effekt på barnet, så det herefter har svært ved at falde i søvn. Det er især brugen af tablets og mobiltelefoner, der udfordrer børns søvn, da man her får lyset fra skærmen direkte op i ansigtet. Forskning viser, at små børns brug af touchskærme kan betyde, at de er længere tid om at falde i søvn og samtidig sover mindre.

